زعلوك
زعلوك من الماكلات المغربية التقليدية اللي عندها شعبية كبيرة،  هاد الماكلة انتقلت من المغريب للدزاير و تونس واخا كاينين شي اختلافات فالطريقة باش كتصاوب وفالمكونات، ولايني تيبقى البودنجال المقلي ولا المشوي مع ماطيشة هما ساس ديالها، زيد عليهم الفلفلة الحلوة والحارة. كيتقدم زعلوك يا إما كماكلة رئيسية، واللا غير كشلاضة، تتكون الفايدة ديال زعلوك كتر منين ما تيكونش مقلي؛ زعما يا إما  يتصاوب بالشوا واللا بالسليق واللا بتفوار البودنجال والفلفلة وماطيشة والتومة، حيت هكا تيكون فيه بزاف ديال الألياف الغدائية، من حيت مصاوب من شلا خضاري.

كاين اللي تيڭول باللي الأصل ديال زعلوك يهودي كانو ليهود ديال لمغريب تيصاوبوه زمان نهار جمعة و تيحافضو عليه حتى لنهار السبت باش ما يشعلوش العافية حيت ممنوعة عندهم نهار السبت. 

تنشرات الماكلة ديال زعلوك فجورنال ديلي تلغراف البريطانية فعام 2011 من طرف واحد سميتو ستيفي بارلي. كيما شارت لو نيو يورك تايمز المريكانية فواحد المقال تنشر ف 2005، كيما نعتتو المريكانية بولا ولفرت اللي فازت ببزاف ديال الجوائز على الكتب ديالها اللي كتبتهم على الماكلة باللي هو أفضل شلاظة مغربية .

المقادير وكيفاش كيتصاوب

المقادير
 4 د الحبات ديال البودنجال مقطع دويرات.
 جوج حبات ديال ماطيشة مقشرة ومقطعة مكعبات.
 حبة ديال التومة.
 حبة ديال فلفلة حلوة وحارة
 قزبور ومعدنوس
 كامون والملحة والزيت البلدية مع شوية ديال الخل

كيفاش كيتصاوب
تنديرو ماطيشة والتومة وزيت الزيتون والعطرية فمقلاة فوق نار مهيلة وتنبقاو نحركو مرة مرة حتى تكون عندنا واحد لاصوص خاترة. من بعد كنزيدو البودنجال اللي سبق لينا قليناه واللا فورناه واللا شويناه من بعد ما كنقطعوه طريفات صغار وكنبقاو نقلبوه مع المكونات الخرى؛ تنخليو هادشي كامل على العافية واحد 3 د دقايق، ومن بعد تنزيدو القزبور والمعدنوس وحتى طريفات ديال الحامض.

تنقدّمو زعلوك فطبسيل يا إما سخون واللا بارد واللا دافي  حسب الرغبة ديال كل واحد، كيما يمكن نخليوه فالتلاجة مدة طويلة.

عيون الكلام 

لكوزينة لمغريبية
لكوزينة لعربية